آمریکا باش قرارگاه باشقان ژنرال جوزف دانفورد، تورکیه ایله علاقه‌لری یاخشی توتماغا دقت ائده‌جک‌لرینی سؤیله‌دی.
دانفورد، باشکند واشینگتوندا بیر دوشونجه انستیتوسونجه تشکیل ائدیلن "قلوبال تهدیدلر و آمریکانین میلی امنیت اؤنجه‌لیک‌لری" پانلینده، آمریکانین یئنی دؤور سیاستینه دایر آچیقلاما‌لار وئردی.
خصوصیله بؤلگه سیاست‌لرینی تعیین ائده‌رکن ان اهمیت‌لی موتتفیقلریندن بیری اولان تورکیه ایله علاقه‌لره دقت ائده‌جک‌لرینی ایفاده ائدن دانفورد،
"تورک موتتفیکلریمیزین اهمیتینی دانیشاجاغیق و پلان‌لاریمیزین تورکیه ایله اولان گوجلو ایتیفاقیمیزی داوام ائتدیرمکله توتارلی اولماسینا دقت ائدجگیک" دئدی.
دانفورد، پرزیدنت دونالد ترامپ‌ین بیر تمیمنامه ایله ساوونما ناظیرلیگی پنتاگوندان 30 گون ایچریسینده داعشه قارشی حیاتا کئچیریلن عملیات‌لارین سورعتلندیریلمه‌سی اوچون طلب ائتدیگی پلان حاقیندا ایسه آیرینتی وئرمک‌دن ایمتیناع ائتدی.
باش قرارگاه باشقان، داعش ایله موباریزه‌ده ائتدیک‌لری و ائتمکده باشاریسیز اولدوق‌لاری هر شئیین ایکینجی و اوچونجو تأثیرلری اولدوغونو سببین‌دن ترامپا داعشی مغلوب ائده‌جک نیظامی بیر پلان‌دان چوخ بو پلانین ریسک‌لری و نتیجه‌لرینی دا اورتایا قویان اطراف‌لی "سیاسی-نیظامی" بیر ایستراتژی تقدیم ائتمیش اولا‌جاق‌لارینی سؤیله‌دی.
بوتون واریانت‌لاری آغ ائوه تقدیم ائده‌جک‌لرینی و یئنی سیاستی پرزیدنت ترامپین معین ائده‌جگینی ایفاده ائدن دانفورد، خصوصیله سوریه سیاستی موضوعسوندا، داعش ترور تشکیلاتینا قارشی موباریزه وئررکن بؤلگه‌نین حساس‌لیق‌لاری‌نین اهمیت وئره‌جک‌لری وورغولادی.
اؤنجه‌لیک‌لرینیز بؤلگه‌نین ثابت‌لیگینه تامین ائتمک ایله ترور تشکیلات‌لارینی آرا‌دان قال‌دیرماق آراسیندا بیر تعادوللوق قورماق اولدوغونو سؤیله‌ین آمریکا باش قرارگاه باشقان، سوریه بحرانی‌نین اینسانی اؤلچوسونه بون‌دان سونرا داها چوخ آغیرلیق وئره‌جک‌لرینی آچیقلادی.
